Primul automobil electric produs în România a fost fabricat la Cluj Napoca și are o autonomie de 300 de km. Bolidul a fost prezentat, recent, la un eveniment organizat de Academia Forțelor Terestre "Nicolae Bălcescu" din Sibiu.
Proiectarea automobilului electric a început în 2019 și s-a finalizat în 2022. Bolidul are o autonomie de 300 de km, iar mașina electrică poate atinge viteza de 140 km/oră.
Mașina electrică a fost prezentată în cadrul unei manifestări științifice organizate de Academia Forțelor Terestre "Nicolae Bălcescu" din Sibiu, care a avut ca temă principală noile tehnologii.
"Pe platoul instituției a putut fi admirat primul automobil electric românesc, fabricat la Cluj-Napoca, iar aula a devenit neîncăpătoare pentru studenții academiei și invitați, care au avut ocazia să exploreze realitatea virtuală și augumentată cu ajutorul sistemelor VBS4 – Virtual Battlespace Software, să admire standurile expoziționale cu drone, inclusiv de producție românească, demonstrațiile cu roboți și țintele mobile acționate de senzori la impactul cu unde laser", a anunțat, pe Facebook, Academia Forțelor Terestre "Nicolae Bălcescu" din Sibiu.